Gensidig orientering 
Sagsfremstilling 
27.    Gensidig orientering  
                                                                                                                        Åbent 
Sagsnr.: 326-2013-59473       J.nr.: 00.01.00            Winni Jessen.: 326-2015-9602 
  
Orientering om prækvalifikation vej- og parkområdet 
Der vil på mødet blive givet en kort orientering om resultatet af prækvalifikationen i forbindelse med 
tilbudsindhentningen vedrørende opgaverne på vej- og parkområdet. 
  
Hold [adresse] Rent 
Vej, Ejendom og Affald har den 20. oktober 2015 tegnet et medlemskab af Hold [adresse] Rent (15.000,- kr. pr. år). 
Hold [adresse] Rent hører under Friluftsrådet. 
  
Med et medlemskab har vi blandt andet mulighed for: 
  
at få hjælp til at kortlægge henkastet affald for at målrette renholdningsindsatsen 
at få strategier for og værktøjer til håndtering af henkastet affald 
at deltage i adfærdskampagner, hvilket signalerer at kommunen har fokus på henkastet affald 
at deltage ved videnskonferencer og seminarer  
  
Videns- og inspirationskonferencen 2015 blev afholdt 9. november 2015, hvor temaet var "Frivillige ta'r skraldet". 
  
Ny chefskipper Nekseløfærgen 
Den nuværende chefskipper ønsker at fratræde, der er derfor gennemført et forløb for ansættelse af ny chefskipper til 
Adam Jepsen. Ansættelsen ændrer ikke på ledelsen af færgeselskabet. Det er forudsat i stillingsopslaget, at 
chefskipperen for Nekseløfærgen indgår i den samlede ledelse, hvor chefskipperen på Sejerøfærgen tillige er 
overfartsleder. 
  
Henvendelse fra [adresse] 
Landliggerudvalget har anmodet Teknik- og Miljøudvalget om at redegøre for administrationsgrundlaget for 
byggesagsbehandlingen i sommerhusområder, herunder området omfattet af Partiel Byplan nr. 4 ([adresse], 
Svenstrup og [adresse]). Udvalget foreslår konkret en række punkter redegørelsen skal indeholde. 
  
Plan, Byg og Miljø har fremsendt svar til [adresse], med kopi til Teknik- og Miljøudvalgets medlemmer. Det 
er ikke teknisk muligt at foretage de efterspurgte udtræk, men svaret oplyser generelt om byggesagsbehandling og 
planforhold gældende for sommerhusområder. 
  
Status vedrørende PCB-udfordringen på [adresse] 
I overensstemmelse med kommunens handleplan for PCB er [adresse] blevet undersøgt for PCB i slutningen af juli 
og igen i august 2015. Undersøgelserne blev foretaget i de af skolens bygninger, der dels i henhold til Alex Ravn
screeningen var i risiko for at indeholde PCB, og som dels var omfattet af et påbud fra Arbejdstilsynet om 
undersøgelse. 
  
Målingerne af PCB i luften viste, at der i en række lokaler i "Fløj 68" (sydfløjen) var et væsentligt forhøjet indhold af 
PCB, og på den baggrund er de pågældende lokaler spærret af.  
  
Efterfølgende er der på baggrund af embedslægens anbefaling udført PCB-målinger på den resterende del af 
skolen. Disse målinger viste, at PCB-niveauet på den resterende del af skolen ligger væsentligt under 
Sundhedsstyrelsens anbefalede aktionsværdi på 300 ng/m3. Kun i gymnastiksalen lå niveauet lidt over 
aktionsværdien, men ikke af væsentlig betydning. 
  
Kilden til PCB-forureningen i gymnastiksalen er formentlig primært kommet fra fugerne i omklædningsrummet. 
Fugerne er i sommer blevet forseglet for ikke at afgive mere PCB. Den PCB, der blev målt i indendørsluften i 
gymnastiksalen, kan være fra "gammel tid". På den baggrund har der været igangsat hovedrengøring af 
gymnastiksalen, og der vil blive foretaget en kontrolmåling i gymnastiksalen. 
  
De lokaler, hvor der er et for højt niveau af PCB i indendørsluften, vil fortsat være totalt afspærrede for at undgå, at 
PCB "vandrer" til den øvrige del af skolen. Derfor vil skolens elever, lærere og brugere forsat benytte de lokaler til 
undervisning med videre, som de startede med ved skolestart i august. 
  
Inden for de nærmeste måneder bliver der nedsat en arbejdsgruppe, som vil se mere overordnet på de 
fremadrettede løsninger omkring benyttelsen af skolen. Arbejdsgruppen vil se på flere aspekter omkring skolens 
bygninger, herunder generel vedligeholdelsestilstand, bygningernes udfordringer (for eksempel PCB), eventuelle 
ændrede funktioner, eventuelt ændret benyttelsesgrad og mulighederne for sammentænkning af funktioner. I 
arbejdsgruppen vil der være personale fra skolen og personale fra det tekniske område. Arbejdsgruppens arbejde 
vil munde ud i en plan for en langsigtede håndtering af den PCB-udfordring, der er på skolen. 
  
Orientering om [adresse] 
Kommunen har modtaget en henvendelse fra JWH Arkitekter og Promonitor Byudvikling om deltagelse i projektet 
"Byarkitektonisk kortlægning, type og modelfremstilling af danske stationsbyers midter". Projektet gennemføres for 
Udlændinge, Integrations og Boligministeriet, og man ønsker at præsentere Gørlev som [adresse] i den 
publikation, der skal udkomme i 2016. Projektet vil give nogle bud på fremtidige typologier - scenarier og 
udviklingsmuligheder for fire udvalgte stationsbyer i [adresse]. 
  
Kommunens deltagelse vil omfatte en introducerende byvandring samt et rundbordsmøde med "test af 
byarkitektonisk kortlægning og scenariemodeller", som afholdes primo 2016 med deltagelse af lokale aktører. Den 
introducerende byvandring er fastlagt til torsdag den 3. december. Her vil en medarbejder fra [adresse] 
og det tekniske område deltage. 
  
  
  
Teknik- og Miljøudvalgets møde den 2. december 2015: 
Udvalget vedtog at tage orienteringen til efterretning. 
